
„A környezetvédelem filozófiai alapjai” c. konferencia,

Filozófiai Vitakör, 2010. október 29. Kőbánya.

Minden létezőre a környezete két alapvetően különböző módon hathat:

1) a környezeti hatás segíti, de legalábbis nem rontja a létező létlehetőségét,

2) a környezeti hatás veszélyezteti a létező létét.

A második esetben nyilvánvalóan a létező kikerülhetetlen válasza a környezet megváltoztatási kísérlete a saját léte védelmében. Ekkor a környezetvédelem önpusztítással lenne egyenértékű, tehát fel sem merülhet mint a létező irányultsága.

Az első esetet a létező visszahatásai módosíthatják úgy, hogy következményként átváltozik a másodiknak megfelelőre. Ilyenkor célszerű, sőt szükséges a létező részéről olyan további hatás működtetése, amely még időben leállítja környezete további romlását, s ezzel stabilizálja saját létét. Ekkor van értelme környzetvédelemről beszélni.

Vagyis csak a védőkörnyezetvédelemnek van lét-jogosultsága!

Érdemes kicsit körüljárni e lét-visszahatás feltételrendszerét.

Evvel kívánok vázlatosan foglalkozni előadásomban.

